Foto: E-ijro Auksion Toshkent shahrida ikki qavatli hashamatli uy auksionga qo‘yildi. Bundan E-ijro Auksion ma’lumotlari darak beryapti. Baholangan narxi - 2 342 829 143,00 so‘m. Zakalat puli miqdori - 117 141 457,15 so‘m. Bu narxi 1 mlrd so‘mdan yuqori bo‘lgan kam sonli lotlardan biridir. Mol-mulk Uchtepa tumanida joylashgan. Yer uchastkasining umumiy maydoni - 0,06 ga. Uyning maydoni - 361,55 kv.m. Turar-joy binosi 10ta xonadan iborat. Ijro hujjatini chiqargan organ nomi - jinoyat ishlari bo‘yicha sud. Ijro hujjatining sanasi - 2017 yilning sentabri. Auktsion 7 sentabr kuni o‘tkaziladi, arizalar 5 sentabrga qadar qabul qilinadi. Eslatib o‘tamiz, avvalroq Toshkentda 35ta xonaga ega ikki qavatli bino auksionga qo‘yilgandi.